सदा के लिये
-हेलो। -हेलो।
खाने की काफ़ी शानदार व्यवस्था कर रखी है।
शुक्रिया।
इतनी सारी चीज़ को देखो।
तुम्हारे पास तो यह अजीब गोलाकार वाला भी है जिसमें मेवा लगा है। अच्छा।
मुझे इसे चखने में बहुत खुशी होगी।
क्या आप ज़रा बीच वाला लेंगे?
यह तारे के आकार में है।
-धत् तेरे की। मैं इसे ठीक कर देता हूँ। -मैं करती हूँ।
अब तुमने सब के सब छू दिए।
अच्छा, मेज़ से दूर हट रहा हूँ। तुम्हारा इशारा समझ गया।
मैं इसकी सराहना करती हूँ।
-वैसे, मेरा नाम आन्ड्रे है। -मैं सैरा हूँ।
तुम्हारे तारे को बिगाड़ने के लिए माफ़ी चाहता हूँ।
ऐसे जुनून के लिए माफ़ी चाहती हूँ।
नहीं, सब ठीक है। क्या तुम पहली बार घर दिखा रही हो?
नहीं। कुछेक बार कर चुकी हूँ।
पर यह पहली बार है कि अकेले कर रही हूँ। क्यों?
मतलब, तुम्हारी तैयारी बेहद विस्तृत है।
आपने लाल वाइन, सफ़ेद वाइन, रोज़े वाइन, तीनों रखी हैं।
शराब न पीने वाले लोग क्या लेंगे?
मैंने इस बारे में तो सोचा ही नहीं।
शायद उन्हें ओ'डूल्स से ही काम चलाना पड़ेगा।
ठीक है, ठीक है। आपने नाश्ते के इंतज़ाम में कोई कमी नहीं रहने दी।
तो मुझे इस घर के बारे में बताइए।
मेरे मुवक्किल एक तलाकशुदा पिता हैं,
जिन्हें मुझसे हिप-हॉप के बारे में बात करके बहुत अच्छा महसूस होता है।
अगर तुम उन्हें यह घर बेचतीं, तो यह कैसे करतीं?
एक, दो, तीन, शुरू हो जाइए।
यह आपका मौका है एक शांत जगह पर बने खूबसूरत मध्य-शतक के
बहुस्तरीय घर पर अपनी मोहर लगाने का।
तो यह पुराना है और इसे मरम्मत चाहिए, और आने-जाने में बहुत दिक्कत होगी।
तुम्हें यह पता है, पर तुम्हारे बूढ़े श्वेत मुवक्किल को नहीं पता।
किसने कहा कि वह बूढ़ा और श्वेत है?
यह जातिवादी है और वृद्धों की तौहीन है।
उसे एक जवान अश्वेत इंसान से हिप-हॉप की बात करना पसंद है?
इससे तो वह बूढ़ा श्वेत आदमी ही लगता है।
अच्छा, मैं उसकी नस्ल के बारे में बात नहीं करूँगा,
पर उसका नाम विलियम डैवनपोर्ट तृतीय है।
लातिनी-अमरीकी।
पर, सच में।
इस पेशे में कुछ समय काम करने के बाद तुम यह बात सीख जाओगी
कि बिक्री के लिए एक ख़रीदार ही काफ़ी होता है।
कोई पागल जिसे क्रैकर पसंद हों
कल यहाँ आकर इस घर को ख़रीद सकता है।
मुझे लगा था कि और लोग आएँगे।
यह पूरी तरह से तुम्हारी ग़लती नहीं है।
यह यकीनन किसी के सपनों का घर तो नहीं हैं।
एक बात यह भी है कि यह उस डरावने इलाके के पड़ोस में है
जिसे फफूँदी के कारण बंद कर दिया गया था।
-क्या वहाँ पर ऐसा हुआ था? -मुझे तो यही लगता है।
बाप रे।
तुम्हें लगता है वहाँ लोग फिर कभी आकर रहेंगे?
मुझे नहीं पता। काफ़ी अरसा हो गया है।
धत्। वक्त की बात करें तो।
उफ़, मुझे देर हो रही है।
तुमसे मिलकर बहुत खुशी हुई, पर अब मुझे निकलना होगा।
बहुत अच्छे। मुझे अकेला छोड़कर चले जाओ इस फफूँदी के बगल वाले खूनी घर में।
यह कैसा रहेगा?
तुम्हारे एक गिलास रोज़े के बदले में,
मैं अगले ब्रोकर के आने तक तुम्हारे साथ रहूँगा।
यह तो बहुत अच्छी बात है।
असल में, इसमें काफ़ी समय लग सकता है। मैं भी तुम्हारा साथ देती हूँ।
यह तो और भी बेहतर है।
बस एक गिलास।
थोड़ा और भर देता हूँ।
और हमारा दौरा जारी रहता है रसोई के दर्शन से,
जिसमें लगा है
एक सन्निहित काटने वाला बोर्ड
जिसमें किसी कारण तीन बड़े छेद हैं।
और अंदाज़ा लगाओ कि यह स्विच क्या चालू करता है।
-ऊपर की बत्ती। -नहीं।
कूड़ा निकास।
क्या? यह तो बेहद विचित्र है।
और, और...
यह वाला क्या करता होगा?
यह तो ऊपर की बत्ती के लिए ही होगा।
इस घर को किसने डिज़ाइन किया था?
क्या...
मानो या न मानो, यह इस घर का सबसे अटपटा भाग नहीं है।
वाकई?
इस घर का सबसे अटपटा भाग क्या है?
मैं पेश करती हूँ एक अलमारी जो दस फीट ऊपर हवा में बनी है।
यह क्या बकवास है? उन्होंने ऐसा क्यों किया?
इस तक पहुँचना तो नामुमकिन है।
तुम्हारे हिसाब से उसमें क्या होगा?
मुझे नहीं पता।
अच्छा, यह अजीब बात है, पर मुझे इस वक्त थोड़ी घबराहट हो रही है।
जानती हूँ। मुझे भी हो रही है।
ठीक है। चलो यह करते हैं।
अरे, वाह।
वहाँ क्या है?
एक गाना बजाने वाला बक्सा है।
सच्ची?
हाँ। इसमें कुछ लिखा है।
"मेरी जानेमन, एडेलाइन के लिए।"
हे भगवान।
बेहद अजीब है, है न?
तुम्हारे हिसाब से यह कितना पुराना होगा।
मुझे नहीं पता। चलो देखते हैं।
मैं तुम्हारी टाँग खींच रहा था। यह कीलों से भरा एक डिब्बा है।
सत्यानाश हो।
तुम बहुत बुरे हो।
पर तुम्हारा चेहरा देखने लायक था।
मुझे माफ़ कर दो। मैं यह नहीं कर सकती।
क्या बात है?
मुझे लगा हमारे बीच कुछ पनप रहा था।
मेरी मंगनी हो चुकी है।
मुझे माफ़ कर दो, मैं...
तुमने अंगूठी नहीं पहन रखी है, तो...
हाँ, मुझे अभी तक मिली नहीं है।
मेरे मंगेतर ने नौकरी बदली है, तो उसे थोड़ा और वक्त चाहिए।
उसने मुझे एक रिंग पॉप दिया था। बेहद प्यारा था।
हाँ, प्यारा तो है।
शायद मैंने थोड़ी ज़्यादा पी ली है।
हाँ, मैंने भी।
शायद मुझे चलना चाहिए।
ए, मैंने पहले ठीक से नहीं समझाया था।
मैं नहीं चाहती कि तुम क्रेग को कोई लल्लू समझो।
वह मुझे अंगूठी दिला सकता था, पर वह मुझे बहुत अच्छी वाली देना चाहता है।
बेशक।
तुम तो किसी के साथ नहीं हो, है न?
नहीं। मैं बस... मैं हाल में ही एक दो साल के रिश्ते से निकला हूँ।
क्या हुआ था?
वह घर बसाने के लिए तैयार थी, और मैं उसके लिए तैयार नहीं था।
और फिर मैं उसके दोस्त का नाटक देखने नहीं जाना चाहता था,
तो उसने मुझे ठेंगे वाला इमोजी भेजा,
और बस, वहीं बात ख़त्म हो गई।
मैं कोई गुस्सा-वुस्सा नहीं हूँ।
मुझे बस यह लगता है कि शायद
यह "सात जन्मों का साथ" वाली चीज़ मेरे लिए नहीं है।
वाह। कितनी अलग सोच है तुम्हारी।
मैंने 20 से ऊपर के किसी आदमी के मुँह से पहले कभी ऐसी बात नहीं सुनी।
मैं हाल ही में 30 साल का हुआ।
अब बहुत समझदार हूँ।
मेरे जन्मदिन की पार्टी एक वाइन बार में हुई थी,
एक्स-मेन की एक फ़िल्म देखने के बाद।
तुम्हारे रिश्ते के टूटने का अफ़सोस है,
पर मैं उसकी बात समझ सकती हूँ।
मतलब, मैं भी हाल ही में 30 की हुई,
और मुझे लगने लगा कि मुझे वह प्रक्रिया शुरू करनी होगी।
प्रक्रिया?
तुम क्या कोई कीमो शुरू करवाने वाली हो?
मुझे एक परिवार चाहिए।
और औरतों के पास कम वक्त होता है, तो मैंने इसे मुमकिन बनाया,
और मुझे एक रिंग पॉप मिल गई।
मैं तुम्हारी बात समझ रहा हूँ,
पर मुझे तो यह भी नहीं पता कि मुझे शादी में विश्वास है कि नहीं।
वह पुराने ज़माने की सोच नहीं लगती?
मतलब, चीज़ें बदलती हैं, लोग बदलते हैं,
फिर आप को कुछ और चाहिए होता है,
फिर आप किसी ऐसे के साथ फँस जाते हैं जो आपके लिए सही भी नहीं है।
उदाहरण के तौर पर, मेरे माता-पिता।
वे अलग हो गए?
नहीं। उससे भी बदतर। वे साथ रहे।
और अब वे एक-दूसरे से नफ़रत करते हैं।
और वे दोनों बहुत कमाल के लोग हैं।
वे बस एक-दूसरे के लिए सही नहीं हैं।
मेरा मानना है कि अगर उन्होंने पहले ही अपना रिश्ता तोड़ दिया होता,
तो वे दोनों खुश रहते।
तुम्हारे माता-पिता को नहीं जानती,
पर अगर किसी ऐसे के साथ हो जिससे प्यार करते हो, तो थोड़ी मशक्कत करनी पड़ती है।
हार नहीं मान सकते।
क्योंकि आखिर में, क्या तुम नहीं चाहते कि दरवाज़े के पीछे कोई इंतज़ार कर रहा हो,
तुम्हारे घर वापस लौटने का?
लोग अकेले रहने के लिए नहीं बने हैं।
तुम्हारी भावनाएँ समझता हूँ, पर मैं अकेला नहीं हूँ।
मेरे पास मेरा दोस्त चार्ल्स है, जो बेहद मज़ाकिया है,
और उसके अपार्टमेंट के परिसर में एक जकूज़ी भी है।
बहुत अद्भुत है।
देखो, मैं यहाँ तुम्हारे साथ रहकर
शादी के रिवाज़ की ख़ूबियों के बारे में बहस तो करना चाहता हूँ,
पर सच्ची, यह उन जटिल सवालों में से एक है
जिसका हमारे पास कोई ठोस जवाब नहीं है।
मुझे नहीं पता।
हम कैलिफ़ोर्निया के सबसे घटिया हिस्से में दो निम्न-स्तर के रिएल्टर हैं।
मेरे खयाल से हम यह पहेली हल कर सकते हैं।
पक्का तुम इस क्रेग को पूरी तरह से चाहती हो?
पक्का।
अच्छा। मैं पीछे हट जाता हूँ।
-मैं चलता हूँ। -ठीक है।
ए। तुम्हारे पास बिज़नेस कार्ड है?
हमें संपर्क में रहना चाहिए।
काम के उद्देश्य से।
नहीं। मैं तुम्हें बहुत ज़्यादा पसंद करता हूँ।
बार-बार तुम्हारे इंस्टाग्राम में झाँककर
तुम्हें व तुम्हारे पति को सीवर्ल्ड में देखना शुरू नहीं करना चाहता, नहीं।
अच्छा। समझ गई।
वैसे, हम कभी सीवर्ल्ड नहीं जाएँगे।
मुझे नहीं पता शादीशुदा लोग क्या करते हैं।
पर यह मुलाकात मज़ेदार थी,
और फिर अटपटी,
और अब फिर से मज़ेदार, तो...
पता नहीं मैं क्या कहना चाह रहा हूँ। मैं चलता हूँ।
अलविदा।
सैरा?
आन्ड्रे। हेलो।
वाह।
-कितना वक्त हो गया है। -हाँ।
मेरा एक मुवक्किल है जिसे इस इलाके में दिलचस्पी है,
तो मैंने सोचा कि आकर देख लूँ।
-तुम्हें देखकर बहुत खुशी हुई। -वाकई खुशी हुई।
वाह, मुझे खुशी है कि तुम यहाँ आई।
खाने का इंतज़ाम बढ़िया है।
तुमने तो बहुत तैयारी की है।
वैसे, ईमानदारी से कहूँ। कोई यह घर नहीं खरीदने वाला।
मैंने चिप्स का एक पैकेट बिना खुला रख लिया ताकि बाद में उसे साथ घर ले जाऊँ।
तो तुम कैसी हो? सब कैसा है? ज़िंदगी कैसी चल रही है?
देख रहा हूँ कि तुम्हारी शादी हो गई है।
हाँ। हाँ।
हमने डेन्वर में शादी की, जंगल में।
मेरी कज़िन ने एट लास्ट गाना गाया।
बहुत ही बुरा गाया था। उसे दो बार फिर से शुरू करना पड़ा।
उस गाने में जोखिम ज़्यादा, फ़ायदा कम है।
तुम्हारी शादी कैसी थी?
मज़ेदार थी।
"मज़ेदार थी"?
हाँ, वह घोड़े के विषय पर की गई थी।
हाँ। निकी को घोड़े बहुत पसंद हैं, तो...
मैं तुम्हारे लिए बहुत खुश हूँ।
उसने तुम्हें भी अश्व प्रेमी बना दिया?
नहीं। वे अभी भी मेरे लिए बहुत बड़े हैं।
जानवरों के बारे में मेरा नियम है, अगर वे बिदक जाएँ, तो मैं उन्हें मार सकूँ।
यह तो बढ़िया नियम हैं।
मतलब, इसने तुम्हें अभी तक ज़िंदा रखा है।
तुमसे मिलकर बहुत खुशी हुई।
इस घर के लिए शुभकामनाएँ। मुझे चलना चाहिए।
नहीं। प्लीज़ अभी मत जाओ। बस मुझे एक सेकंड दो।
-ए। -ए।
-कैसे हो? -क्या पीछे गोल्फ़ का मैदान है?
अरे, हाँ। पीछे गोल्फ़ का मैदान है। मैंने ख़ुद ही बनाया।
अरे, यार। कितना मस्त है न?
सन्निहित वाइन फ़्रिज भी है, है न?
वाइन फ़्रिज, बीयर फ़्रिज, तुम पर निर्भर करता है, दोस्त।
अच्छा। मुझे एक परचा देना।
यह एक शानदार घर है, ड्रे।
शुक्रिया।
-तुम जैसा कोई नहीं। -तुम जैसा कोई नहीं।
माफ़ करना तुम्हें यह देखना पड़ा।
तुम्हारे पास अभी थोड़ा समय है?
क्योंकि मुझे गप्पे लड़ाने में मज़ा आएगा।
यह ख़त्म होने वाला है, किसी ने वाइन छुई भी नहीं।
यह कॉस्को से ख़रीदी थी।
मैं इसे न कैसे कह सकती हूँ...
ड्रे?
वैसे, यह बुरी नहीं है।
मुझे बलूत का स्वाद आ रहा है,
शराब का,
और वे चिप्स जो थोड़ी देर पहले खाए थे।
मुझे वाइन के बारे में ज़्यादा नहीं पता।
मैं अक्सर व्हिस्की पीती हूँ।
क्या तुम उन बिंदास लड़कियों में से हो
जो बार जाती हैं और व्हिस्की पीती हैं और खेलकूद की शौकीन होती हैं?
नहीं। जिस जगह मैं पली-बढ़ी थी वहाँ बहुत लोग व्हिस्की पीते थे।
-तुम कहाँ बड़ी हुई? -बार्ड्सटाउन में।
लुईविल के बाहर एक छोटा सा कस्बा है।
अच्छा। मैं यह अंदाज़ा नहीं लगा पाता।
क्योंकि मैं एशियाई हूँ?
हाँ। क्या उस शहर में तुम्हारा एकमात्र एशियाई परिवार था?
नहीं, उससे भी बेहतर। मैं शहर में इकलौती एशियाई इंसान थी।
अरे, वाह।
मुझे गोद लिया गया था।
दो बहुत भले श्वेत लोगों द्वारा
जो महीने में एक बार मुझे लुईविल के एक वियतनामी रेस्तरां में खिलाने ले जाते।
मुझे वियतनामी खाना बहुत पसंद है।
तब नहीं होता अगर केंटकी के बीचोबीच एक घटिया से रेस्तरां में
वह खाना खाते हुए बड़े होते।
हमें जगह बदल लेना चाहिए थी।
मैं मॉन्टरे पार्क में बड़ा हुआ,
और जिस स्कूल में पढ़ता था, वह 80 प्रतिशत एशियाई लोगों से भरा था।
तुम्हारा वहाँ क्या हाल था?
काफ़ी अच्छा।
कई लोग चाहते थे कि मैं बास्केटबॉल टीम का हिस्सा बनूँ।
मुझे बास्केटबॉल पसंद है, पर मुझे लगा कि मैं पूरे खेल को बिगाड़ देता हूँ,
और आर्केस्ट्रा में शामिल हो जाता हूँ।
तुम क्या बजाया करते थे?
वियोला। मैं सबसे आगे बैठता था, जान।
वाह। इतने एशियाई बच्चों से भरे स्कूल में यह कर पाना काबिल-ए-तारीफ़ है।
इसीलिए मैंने वियोला चुना था।
वायलिन में बहुत स्पर्धा थी। तुम लोग तो पागल होते हो।
अच्छा, तो तुम बेहद एशियाई क्षेत्र में बड़े हुए,
पर तुमने एक श्वेत लड़की से शादी की?
तुम्हें कैसे पता चला कि वह श्वेत है?
घोड़े के विषय वाली शादी? चलो भी।
यह श्वेत लोगों का ही शौक हो सकता है।
क्रेग भी श्वेत है।
मैं अंदाज़ा लगाता हूँ।
सुन्दर, हल्की दाढ़ी है,
चारखानेदार कमीज़ पहनता है,
हाई स्कूल में ज़रा भी तंग नहीं हुआ।
हाँ, सभी लोग क्रेग को पसंद करते हैं।
मुझे नहीं लगता कि बड़े होते हुए भी उसे कोई परेशानी हुई।
-तुम्हें एशियाई स्कूल में तंग किया गया? -असल में, हाँ।
उसका नाम रिच चेन था।
उसकी लंबाई 6 फुट 2 इंच थी, हट्टा-कट्टा था,
उसके सीने पर कौवे का एक बड़ा सा टैटू था।
बहुत मुश्किल था। यह सब सोचकर
मुझे ऐसा लगता है
कि जब आप श्वेत होते हैं, तो तंग किए जाने के लिए मशक्कत करनी पड़ती है।
हाँ, मैं तुम्हारा मतलब समझ रही हूँ।
पर मेरे पास वह विकल्प नहीं था।
मैं एक दुबला-पतला अश्वेत लड़का था, तो अलग ही नमूना दिखता था।
मेरे पास भी ज़्यादा विकल्प नहीं थे।
मुझे इतनी बार "लूसी लू" बुलाया जाता था,
कि मैंने यह सोचकर अपने बाल काट डाले कि उससे कोई बदलाव आएगा।
लोग तब भी कहते, "ए, लूसी लू!" "कैसी हो, लूसी लू?"
"तुम्हारा ऑटोग्राफ़ मिल सकता है, लूसी लू?"
मेरी राय में जब आपको हाई स्कूल में दिक्कत होती है,
तो आप काफ़ी दिलचस्प वयस्क बनते हैं।
मुझे पूरा यकीन है कि हम
यह उम्दा बातचीत नहीं कर रहे होते
यह घटिया सी वाइन पीते हुए
अगर तुम हाई स्कूल में ही बिंदास और खूबसूरत होतीं।
-ए। -मैं तारीफ़ कर रहा हूँ।
ज़ाहिर है कि तुम अब बहुत दिलकश हो।
और काफ़ी सुंदर हो, लूसी लू।
इस हल्की बैंगनी पोशाक में जँच रही हो। यह बढ़िया रंग है।
बेहद अपमानजनक है।
तुम्हारी पिटाई करने के लिए उस एशियाई बंदे को बुलाने पर मजबूर न करो।
हम फ़ेसबुक पर दोस्त हैं। अब वह एक सर्जन है।
वाह। तुमने वाकई उसकी ज़िंदगी बदल दी।
अच्छा, चलो शुरू करते हैं।
और टाइगर वुड्स।
-बेहद दुःख की बात है। -बहुत करीब था।
यहाँ पर गोल्फ़ का मैदान बनाना बढ़िया विचार था।
क्योंकि इस इलाके में बाकी सब कुछ भूरा है।
यह दक्षिणी कैलिफ़ोर्निया है।
एक रिएल्टर को शायद यह बात नहीं कहनी चाहिए,
पर किसी को यहाँ नहीं रहना चाहिए।
लोगों ने रेगिस्तान के बीचोंबीच शहर बनाने का निर्णय क्यों लिया?
मुझे इसमें कोई आपत्ति नहीं।
मतलब, पाइप के ज़रिए वहाँ सीधे पानी भेज सकते हो।
प्राकृतिक आपदा के वक्त क्या होगा?
भूकंप, भूस्खलन, बड़े ज्वालामुखी में विस्फोट।
बड़ा ज्वालामुखी क्या है?
दुर्भाग्यवश, वायोमिंग की सतह के नीचे
बहुत सारा उबलता हुआ गर्म मैग्मा है, फूट पड़ने के लिए तैयार।
मूल रूप से, पूरा पश्चिमी अमरीका ही विस्फोटित होने वाला है।
और हम बस यहाँ बैठकर चिप्स खा रहे हैं और गोल्फ़ खेल रहे हैं।
हाँ।
क्या हमें घबराना नहीं चाहिए? जैसे भागते हुए चिल्लाना चाहिए?
शायद।
भले ही वह ज्वालामुखी हमें न मारे, कुछ और तो मार ही देगा।
जलवायु परिवर्तन, उत्तरी कोरिया, वगैरह।
नहीं, मुझे ऐसा नहीं लगता।
मेरे खयाल से हम ठीक ही रहेंगे।
मैं एक आशावादी हूँ, ठीक? मुझे मानव-जाति पर विश्वास है।
मानव जाति ही तो परेशानी की जड़ है। हम सब बिगाड़ देते हैं।
नहीं। ज़रा इस बारे में सोचो।
दस हज़ार साल पहले,
हम गुफ़ाओं में रहा करते थे, लकड़ी वगैरह खाया करते थे।
और अब हम इंसान की बनाई घास पर खड़े हैं,
टाइटेनियम की छड़ियाँ पकड़े हुए,
अंगूर का रस पीते हुए जो आपको मदहोश कर देता है।
मनुष्यों ने यह सब मुमकिन बनाया।
हम बहुत कमाल के हैं।
मुझे नहीं पता।
यह वाइन उतनी अच्छी नहीं है।
साथ ही, मुझे नहीं लगता कि हम कभी भी लकड़ी खाया करते थे।
तो, हम एक बार फिर उसी मोड़ पर आ गए।
एक और बड़े सवाल के साथ जिसका किसी के पास जवाब नहीं है।
यह कैसा रहेगा?
तुम गेंद को छेद में डालने की कोशिश करो।
अगर कर पाए,
तो तुम सही हो, लोग भले हैं, दुनिया बेहतर होती जा रही है।
अगर चूक गए, तो मैं सही हूँ।
ठीक है।
फिर हम जान जाएँगे। सौदा पक्का?
सौदा पक्का।
यह मानव जाति के मुकद्दर के लिए है।
वाह।
-अब हम जान गए। -हाँ।
पता नहीं मैं खुश हूँ कि दुखी।
अच्छा, मेरी बारी।
पर हमें एक नयी बाज़ी लगानी होगी।
यह कैसा रहेगा?
अगर मैंने यह कर लिया, फिर तुम्हें मुझे एक राज़ बताना होगा।
अगर मैं चूक गई, तो मैं तुम्हें बताऊँगी।
-ठीक है। -ठीक है?
चूक गई।
ठीक है, चलो बताओ।
अच्छा, मेरा राज़ यह है
कि मुझे पिज़्ज़ा पसंद नहीं है।
क्या? यह तो पागलपन है।
-उसमें बहुत ज़्यादा ब्रेड होती है। -और?
और कुछ नहीं, बस इतना ही। मैंने अपना मत रख दिया।
यह तो कोई राज़ नहीं हुआ।
तुम्हें मुझे एक असली राज़ बताना होगा। कुछ ठोस बात।
ठीक है।
मेरे किसी मुवक्किल को इस घर में रुचि नहीं थी।
मैं आज आई क्योंकि जानती थी कि तुम यहाँ मिलोगे।
वाह।
अच्छा।
मैंने पिछले कई सालों में तुम्हारे बारे में कई बार सोचा।
मुझे भी तुम्हारा खयाल आया था।
कई बार।
इस आशा में कि एक दिन तुम उस दरवाज़े से अंदर चलती हुई आओगी।
मुझे अब घर जाना चाहिए, पर...
मेरा मन नहीं कर रहा।
माफ़ करना। क्या यह जल्दबाज़ी है?
नहीं।
देखा, मैंने तुमसे कहा था।
दुनिया बेहतर हो रही है।
चुप हो जाओ।
सच में। वह हमें साथ लेकर आई।
शायद।
पहले के ज़माने में, पता है कितना मुश्किल होता
मुझ जैसे दिखने वाले लड़के के लिए तुम जैसी दिखने वाली लड़की के साथ होना?
और अगर हम साथ होते,
तो हम वह अलबेला जोड़ा होते जिसे हर कोई घूरता रहता।
अगर तुम उससे भी अतीत में जाओ, तो हम शायद कभी मिल ही न पाते।
हम शहर के अलग-अलग हिस्सों में रह रहे होते।
मैं किसी चाइनीज़ रेस्तरां या लॉन्ड्री में काम कर रही होती।
या किसी अफ़ीम के गुप्त अड्डे पर।
हाँ, पर अब दुनिया हमारे जैसे दिखने वाले जोड़े को
काफ़ी बर्दाश्त कर लेती है, पता है?
हाँ।
क्या यह कहना जातिवादी होगा कि आधे-अश्वेत आधे-एशियाई बच्चे सबसे प्यारे होते हैं।
नहीं, बिल्कुल भी नहीं।
वे दो सबसे सुंदर दिखने वाले बच्चे हैं।
उन्हें मिला दो और टन-टना।
किस्मत चमक जाएगी।
हेलो, जान।
हाँ, हाँ। मैं अब भी घर पर हूँ।
हाँ। घर आते वक्त होल फ़ूड्स चला जाऊँगा।
ठीक है। हाँ, मैं भी तुमसे प्यार करता हूँ।
मुझे माफ़ कर दो। मुझे फ़ोन नहीं उठाना चाहिए था।
कोई बात नहीं।
ऐसा तो नहीं कि हम जो कर रहे हैं वह सही है।
क्या तुम बस चली जाओगी?
हम इस बारे में बात भी नहीं करेंगे?
पता नहीं, बात करने को क्या है?
हम क्या करेंगे, अपनी ज़िंदगियाँ बर्बाद करेंगे, दूसरे देश भाग जाएँगे?
नहीं, हम ऐसा नहीं कर सकते, पर...
मुझे बस बुरा लग रहा है। मुझे माफ़ कर दो।
तुम बुरा मत मानो।
यह बेहद अच्छा अनुभव था।
मुझे चलना चाहिए।
यहाँ तो बहुत अच्छी खुशबू आ रही है। हे भगवान।
शुक्रिया।
आज काम कैसा रहा?
बहुत अच्छा था।
मैंने आज ला प्रेसा बेच दिया।
हाँ।
-बहुत खूब। आखिरकार। -हाँ।
है न? तुम्हारा कैसा था।
ज़्यादा अच्छा नहीं।
दफ़्तर की नई डॉग पॉलिसी हाथ से निकलती जा रही है।
दफ़्तर में करीब आठ कुत्ते हैं।
यह तो कुछ ज़्यादा ही हैं।
मेरिलिन अकेले ही तीन कुत्ते लेकर आई।
उनमें से दो आपस में लड़ने लगे
क्योंकि वे तीसरी के साथ संभोग करना चाहते थे।
मैं ऐसे में काम कैसे पूरा करूँ?
हे भगवान।
यह मेरिलिन की पहली भूल नहीं है। मतलब, उसे निकाल देना चाहिए।
पर अब मेरा काफ़ी बेहतर हाल है।
जान।
पर तुम्हारी वजह से नहीं,
केवल इसलिए क्योंकि यहाँ भौंकने की आवाज़ नहीं आ रही है।
अच्छा। मैं समझ गया।
कितना सुहाना मौसम है। हम बाहर खाना खाएँ?
हाँ, बढ़िया है। ठीक है।
-उसे छूना मत। -ठीक है। ठीक है।
बस थोड़ा चखना चाहता था।
तुम कौन हो?
क्या इस खाली घर में खाना पका रही हो?
लहसुन वाली ब्रेड तो...
तुम लोग इस खाली घर में संभोग कर रहे हो?
-माफ़ करना। -तुम दोनों यहाँ क्या कर रहे हो?
हम लोपेज़ भाई हैं। हमारी माँ एक रिएल्टर हैं।
हमारे पास चाबी है।
यहाँ से दफ़ा हो जाओ, लोपेज़ भाई!
घर के अंदर से नहीं। जिस रास्ते से आए थे।
फ़ोन देखने के लिए माफ़ी चाहता हूँ, जान।
मुझे लगा कि निकी होगी।
उसने कल मुझे तुम्हें टेक्स्ट करते हुए पकड़ ही लिया था।
मेरे फ़ोन में तुम्हारा नाम "पैरों का डॉक्टर" है।
कितना नकली लगता है।
तुम मेरे फ़ोन में "हॉट विंग्स कैफ़े" के नाम से हो।
लोग यह कैसे जारी रखते हैं।
मतलब, लोगों के सालों तक दूसरे परिवार होते हैं।
बेहद चकराने वाला है।
मुझे इस बात से नफ़रत है कि मैं झूठ बोलने में माहिर हो गई हूँ।
शायद हमें रुक जाना चाहिए।
मैं पहले जैसे हालातों में नहीं लौट सकता।
हर दिन एक सा होता है।
पूरा दिन और पूरी रात।
तुम्हारे साथ, चीज़ें अलग हैं।
पर तुम्हारी झूठ वाली बात सही थी।
मतलब, ऐसे रिश्ते लंबे समय तक नहीं चलते।
हम कभी न कभी पकड़े जाएँगे।
तो फिर हमें इसे जायज़ बना देना चाहिए।
-तुम संजीदा हो? -हाँ।
मेरा रोम-रोम मुझसे कह रहा है कि मुझे तुम्हारे साथ होना चाहिए।
आपके जीवन में ऐसा कितनी बार होता है?
यह मेरे साथ तो यकीनन पहली बार हुआ है।
मेरे साथ भी।
तो चलो करते हैं।
ठीक है, मैं तैयार हूँ।
तो, हम क्या करेंगे?
हमें अपने पति और पत्नी से बात करनी होगी।
हाँ।
क्या हम यह ज़िक्र करेंगे कि किसी और से प्यार करते हैं?
या... हमें क्या करना चाहिए?
अगर हम नई शुरुआत का सोच रहे हैं,
तो हमें पूरी सच्चाई बरतनी होगी, सबकुछ बता देना होगा।
वे कम से कम इसके हक़दार हैं।
तुम सही कह रहे हो।
क्या हमें यह आज रात करना चाहिए?
मुझे नहीं पता। क्यों न हम...
क्यों न हम इसे तीन हफ़्ते बाद करें?
केवल इसलिए क्योंकि सेडी का जन्मदिन आने वाला है।
हमने एक बुलबुले वाला बंदा बुलाया है, वह बहुत उत्साहित है।
मैं नहीं चाहता कि वह इस जन्मदिन को यह सोचकर याद करे
कि कैसे उसका पिता इस दिन परिवार से मुँह मोड़कर गया था।
पर तीन हफ़्ते बाद, वादा करता हूँ, मैं बता दूँगा।
क्या वह सच में सही वक्त होगा?
तुम्हें नहीं लगता कि तब कुछ और मसला होगा?
नहीं। तब पक्का बता दूँगा।
सचमुच।
अगर हमने पार्टी के बाद का इंतज़ार किया, तो उस समय मेरे माता-पिता आए होंगे।
मैं उनके यहाँ रहते हुए यह नहीं कर सकती।
और फिर उसके बाद छुट्टियाँ शुरू हो जाएँगी, तो...
हमें यह अभी करना होगा।
उन्हें बताने के बाद, यह किस्सा ख़त्म हो जाएगा।
और फिर हम एक साथ खुश रह सकते हैं।
चलो यह अभी करते हैं।
-मैं तुमसे प्यार करती हूँ। -मैं तुमसे प्यार करता हूँ।
बिक्री के लिए सैरा लैंग रिएल्टी
हेलो, आने के लिए बहुत-बहुत शुक्रिया।
आपके पास कोई सवाल हो तो कृपया मुझसे पूछिए।
धन्यवाद। असल में, मैं सैरा को ढूँढ़ रहा था।
क्या आप उनके दोस्त हैं?
हाँ। पर मैं उससे बहुत समय से नहीं मिला हूँ।
क्या वह यहाँ पर है? यह उसी की पेशकश है, है न?
आपको यह बताते हुए दुःख हो रहा है, पर कुछ महीनों पहले सैरा चल बसी।
क्या... क्या हुआ था?
उसे कैंसर था। एकाएक उसकी मौत हो गई।
उसके पति और परिवार के लिए बहुत मुश्किल वक्त था।
पता नहीं आप कभी उनसे मिले हैं कि नहीं।
मुझे बहुत अफ़सोस है।
वह एक बेहद नेक इंसान थी।
हाँ।
मुझे बताने के लिए शुक्रिया।
मैं ज़रा घर देख लेता हूँ।
ज़रूर।
शुक्रिया।
हमने अपना मौका गँवा दिया, है न?
हमने गँवा दिया।
मैं जाना चाहती हूँ।
तुम कहाँ जाना चाहती हो?
ओशनसाइड।